Správa zo zahraničnej pracovnej cesty 

1. Účastník zahraničnej pracovnej cesty:	
Meno, priezvisko, titul:   	Zuzana Juščáková, PhD. 
Organizácia: Národný ústav certifikovaných meraní vzdelávania, Žehrianska 9, Bratislava 5
Pozícia:   			manažérka aktivity 4.1
Znalosť jazykov:   		anglicky B2

2. Zahraničná pracovná cesta (ZPC):
Štát, mesto:   			ČR, Ostrava
Vykonaná v dňoch:  		27.3.2012 – 29.3.2012
Názov prijímajúcej organizácie: Pedagogická fakulta, Ostravská univerzita v Ostrave. 
Účel cesty: 			Workshop - Základy modernej teórie testov so zameraním na
 teóriu odpovedí na položku (IRT). 
Spôsob financovania: z rozpočtu NÚCEM a z prostriedkov štrukturálnych fondov EÚ spolufinancované fondom:  Európsky sociálny fond, Operačný program Vzdelávanie, Prioritná os: 1 Reforma systému vzdelávania a odbornej prípravy, Opatrenie: 1.1 Premena tradičnej školy na modernú, projekt: „Hodnotenie kvality vzdelávania na základných a stredných školách v SR v kontexte prebiehajúcej obsahovej reformy“,  ITMS kód Projektu: 26110130309.

3. Rámcový program pobytu:	priložený k správe

4. Stručný priebeh rokovaní:

Workshop k základom modernej štatistickej teórie IRT organizovala Pedagogická fakulta Ostravskej univerzity. Počas troch dní profesorka Kardanova z ekonomickej univerzity v Novgorode spolu so svojimi diplomantmi predstavila komplexný pohľad na IRT od porovnania s klasickou metodológiou CTT, historický backround cez teoretické základy, softwarové prostredie až po interpretácie a využitie IRT v posudzovaní meracích nástrojov, ekvivalencie ich variantov, tvorbu banky úloh, adaptívne testovanie a vyhodnocovanie porovnaní kohort. Zvlášť cenné boli osobné konzultácie o čiastkových úlohách jednotlivých členov delegácie nášho ústavu a možnosť pracovať s konkrétnym softvérom.  

5. Odporúčané závery:
Po esenciálnom predstavení IRT sme nadobudli dobrú orientáciu v problematike a bude možné efektívne si rozdeliť oblasti štúdia tak, aby bolo zacielené na naše parciálne úlohy. K tomu ruská strana prejavila ochotu konzultácií jednak elektronickou formou a jednak pravidelným organizovaním obdobného workshopu na pôde PF OU. Dôležité je pripomenúť finančnú nenáročnosť tohto kooperatívneho prístupu.
Zaviazala som sa preto pripraviť pre ruskú stranu terénnu štúdiu na Slovensku v októbri 2012. Ruská strana prejavila záujem o návštevu inštitúcií a škôl naprieč našim regionálnym školstvom.
S českou stranou v osobe dr. Malčíka sme si dohodli účasť na konferencii k autoevaluácii v Českej republike na jeseň 2012.

6. Prehľad prinesenej dokumentácie a miesto jej uloženia:
Brožúrky CICED, prezentácie IRT
Miesto uloženia: Zuzana Juščáková

7. Osobitne vyhotovený očakávaný prínos ZPC:
Najväčší prínos momentálne mám z vyhotovenia vlastných dát metódou IRT v WinStep, ktorý na NÚCEM nie je dostupný. Z dlhodobého hľadiska mi workshop dal ďalší pohľad na štandardizáciu meracích nástrojov. Štandardizácia nástroja určením CATscore je v edukometrii zásadnou otázkou a stanovenie CAT skóre využitím IRT a konsenzom hodnotiteľov budeme v našej práci potrebovať.
Veľmi dôležité je osobné stretnutie s p.p. Kardanovou – výskumníčkou IRT európskeho významu a s riaditeľom CICED dr. Stepanenkom. CICED je centrálna ruská inštitúcia pre meranie výsledkov vzdelávania v celoštátnom význame. 
Od p.profesorky Kardanovej môžeme získať cenné usmernenia v našich analýzach a finančne nenáročné konzultácie. Od spolupráce s CICED obdobne získame možnosť poradiť sa o odborných otázkach tvorby evaluačných nástrojov, techniky a logistiky, vyhodnocovania výsledkov meraní osožné pre celý ústav NÚCEM.

8. Spôsob zverejnenia výsledkov ZPC, prenos získaných informácií
http://www.minedu.sk/
http://www.kvalitaskoly.cz/workshop/

Svojím podpisom súhlasím so zverejnením správy na internete.

Správu vypracoval:	 Zuzana Juščáková

Dátum:		3.4.2012

Správu schválil: